ועדת הכספים, כנסת 20, פרוטוקול מספר 64, 2015-08-16 12:00

משה גפני: שלום לכולם.

משה גפני: אני פותח את הדיון - תקנות ניירות ערך (חתימה ודיווח אלקטרוני)(תיקון), התשע"ה-2015, ותקנות ניירות ערך (דואר אלקטרוני מאובטח)(תיקון), התשע"ה-2015.

<אביטל קרופניק: מדובר בתיקון של שני סטים של תקנות, כאמור, כמו שהיושב ראש קרא.

<אביטל קרופניק: תקנות ניירות ערך (חתימה ודיווח אלקטרוני) מסדירות את אופן הגשת הדיווחים של גורמים המפוקחים על ידי רשות לניירות ערך אלינו, ותקנות ניירות ערך (דואר אלקטרוני מאובטח, מסדירות את אופן מסירת דואר אלקטרוני מאובטח של הרשות אל הגופים המפוקחים על ידה.

<אביטל קרופניק: התיקונים שבפני

<אביטל קרופניק: כם בעצם מיועדים להתאים את אותם שני סטים של תקנות עבור ההסדרה והפיקוח על זירות הסוחר.

<אביטל קרופניק: התיקון בשנת 2010 כבר הוכנס לחוק ניירות ערך, ולאחרונה – תקנות שבנושא גם נכנסו לתוקף, בסוף מאי האחרון, והן מסדירות את כל הנושא של פיקוח ורגולציה חדשים על זירות הסוחר.

<אביטל קרופניק: לצורך השלמת ההסדרה נדרשת רק התאמה באופן הדיווח, שלהם אלינו.

<קריאה: היכולת להעביר חתימה אלקטרונית?

<אביטל קרופניק: כן.

<קריאות: - - -

אראל מרגלית: יש היום - - - בכל מיני מקומות בעולם גם סביב הנושא של חתימות אלקטרוניות.

<עמית טימור: אנחנו פה רק מסדירים את הנושא של להחיל על זירות המסחר את אופן הדיווח, שהוחל עליהם כבר, אבל צריך לעשות התאמות בתקנות עצמן.

מיקי רוזנטל: מה זה "הוחל עליהם כבר", היום זה מתקיים בפועל?

<עמית טימור: דיווח אלקטרוני חל על גופים מפוקחים כבר הרבה זמן.

מיקי רוזנטל: אז מה אתם רוצים עכשיו?

מיקי רוזנטל: מה השוני?

<עמית טימור: אנחנו עושים התאמות, לא שום דבר שונה, התאמות לתקנות - - -

מיקי רוזנטל: אם זה מתקיים היום בפועל, למה אתם מבקשים שינוי?

מיקי רוזנטל: אם זה דה פקטו מתקיים, אז עכשיו אתם מביאים את זה דה יורה?

מיקי רוזנטל: אני לא מבין.

<עמית טימור: תקנות ניירות ערך – דיווח אלקטרוני, הן משנת 2003.

<עמית טימור: ביוני 2010 אושר תיקון 42 שהכניס את זירות המסחר לחוק ניירות ערך.

<עמית טימור: באוגוסט אושרו פה תקנות זירות מסחר ובמאי נכנסו לתוקף התקנות.

<עמית טימור: החברות של זירות הגישו בקשות רישוי ואנחנו בודקים אותן, והפיקוח לא חל עדיין, נדרש לעשות תיקונים משלימים בתקנות מסוימות, כשבסך הכל מכניסים את זירות המסחר, שהוא גוף חדש, לתוך התקנות שתוקנו כבר ב-2003.

אורלי לוי אבקסיס: בקיצור, לא עשיתם את שיעורי הבית כמו שצריך בפעם הקודמת להביא את זה כחבילה אחת, ועכשיו אנחנו עושים מקצה שיפורים.

אורלי לוי אבקסיס: לזה אתם מתכוונים?

<קריאות: - - -

<עמית טימור: זה נכון בחלקו.

<עמית טימור: בתקנות הקודמות כן החלנו באופן מפורש את התקנות האלה, על הזירות, זאת אומרת – זה חל עליהם, אבל צריך לעשות את ההתאמות.

<עמית טימור: פשוט להוסיף את המילה "זירות" בכל מיני מקומות.

אראל מרגלית: אבל ממי אני מקבל את הערובה שאנחנו רוצים להקל על המסחר ועל התהליך אבל אנחנו גם רוצים לוודא שהדברים הופכים לבטוחים.

אראל מרגלית: אז רק תיתן לנו, תגיד לנו מצג שבפעם שעברה כבר הבאתם לידי - - - שכל הנושא של ה security כבר מטופל בתוך הסיפור הזה.

אראל מרגלית: אחרת, לכאורה, יכולה לשבת עוזרת או עוזר שיש להם את החתימה האלקטרונית שלי, ויכולה בשמי לבצע פעולות כאלה ואחרות.

<עמית טימור: אז אני אסביר.

<עמית טימור: דיווח אלקטרוני לא קשור למסחר.

<עמית טימור: על זירות המסחר חלות חובות דיווח שנקבעו בתקנות - דיווח מידי ותקופתי שמועבר חלק לרשות וחלק גם לציבור.

<עמית טימור: זה בכל מיני נושאים, חלקם מהותיים ללקוחות החברה או למסחר עצמו.

<עמית טימור: אם על זירת המסחר יש איזה שינוי שהיא צריכה לדווח עליו שקבוע בתקנות, אז יש לה גורם משהה חתימה אלקטרונית, שזה מישהו שהגיש בקשה לרשות והוא מדווח לרשות דרך מערכת המגנא.

<עמית טימור: זה משהו שחל על תאגידים ציבוריים, חל על קרנות נאמנות, מנהלי תיקים.

<עמית טימור: זה לא רלבנטי למסחר עצמו, כלומר, אין פה קשר לפעילת המסחר עצמה.

אראל מרגלית: למה?

אראל מרגלית: אם אני רוצה להעביר פקודה- - -

<עמית טימור: מערכת המסחר, של זירות מסחר – זו פלטפורמה אחרת שנבדקת באופן אחר מהתקנות האלה.

מיקי רוזנטל: זה הודעות לבורסה?

<עמית טימור: יפה .

<עמית טימור: אלה הודעות לרשות, וחלק נשארות ברשות, כי זה לא פומבי, וחלק עוברות לציבור.

מיקי רוזנטל: כלומר, גם אם יהיה שימוש לרעה בעניין הזה, לא יכול להיגרם נזק, זה לא שייך למסחר.

<עמית טימור: לא שייך למסחר, נכון.

משה גפני: טוב, רבותי.

משה גפני: נקרא את התקנות.

<אביטל קרופניק: "תיקון תקנה 1 בתקנה 1 לחוק ניירות ערך (חתימה ודיווח אלקטרוני), התשס"ג-2003, (להלן – התקנות העיקריות)- בהגדרת "גורם מדווח" – המילה "או" תימחק; אחרי המילה "חתם" יבוא "או חברה בעלת רישיון זירה"; אחרי ההגדרה "דף לוואי" יבוא: "חברה בעלת רישיון זירה" – חברה בעלת רישיון זירה כהגדרתו סעיף 44יב לחוק"; בהגדרת "מסמך"- במקום "ביחס לתאגיד" יבוא "לגבי תאגיד", במקום "ביחס למנהל קרן" יבוא "לגבי מנהל קרן" ובמקום "ביחס לתאגיד מורשה" יבוא "לגבי תאגיד מורשה"; בסופו יבוא: "לגבי חברה בעלת רישיון זירה – דוח, הודעה, מידע, חוות דעת או אישור הכלולים בהם וכל מסמך אחר שהיא חייבת בהגשתו לפי החוק;" תיקון תקנה 5 בתקנה 5(א) לתקנות העיקריות, במקום "ימנה" יבוא "או חברה בעלי רישיון זירה ימנו"; הוספת תקנה 15א אחרי תקנה 15 לתקנות העיקריות יבוא: "חברה המבקשת לקבל רישיון זירה 15א.

<אביטל קרופניק: (א) חברה המבקשת לקבל רישיון זירה, תמנה שני נושאי משרה בכירה או יותר לשמש מורשה חתימה אלקטרונית מטעמה לצורך הגשת מסמכים בדיווח אלקטרוני לרשות.

<איל לב ארי: את יכולה להסביר רק למה כאן אתם מבקשים שני נושאי משרה בכירה, בעוד שלתאגיד שמבקש לשמש מנהל קרן או מבקש להיות תאגיד מורשה, או חברה שמבקשת לשמש - - - הדרישה היא לנושא משרה בכירה אחד או יותר?

<אביטל קרופניק: אנחנו רוצים באמת להשוות כאן את זירות הסוחר לחברות הציבוריות שניירות הערך שלהן נסחרות, לאור חשיבות הדיווח שאנחנו רואים בכך.

<אביטל קרופניק: נקלענו כבר למצבים שבהם כאשר היה ממונה רק מורשה חתימה אחד אז בהם נתקלו בבעיות של איחור בדיווחים או כל דבר כזה.

<אביטל קרופניק: כאשר יש שני מורשי חתימה יש אפשרות שמספיק שרק אחד מהם יגיש את הדיווחים ויש לך גם גיבוי, ולאור החשיבות והדיווחים של החברות האלה שגם מדובר בגוף מפוקח חדש - - -

אראל מרגלית: זה לא ששניהם צריכים לחתום?

<עמית טימור: לא.

<עמית טימור: אחד מהשניים.

<אביטל קרופניק: אז זה בעצם יהווה גיבוי ונוכל למנוע מצבים של איחורים בדיווחים או אי הגשת דיווחים, כי מורשה אחד לא יכול.

<אביטל קרופניק: זו הסיבה.

<אביטל קרופניק: אני ממשיכה בקריאה: "(ב) בקשה לרישום מורשי חתימה אלקטרונית כאמור בתקנת משנה (א) במגנא תיחתם בשם החברה בחתימה ידנית של יושב ראש הדירקטוריון ושל המנהל הכללי או של דירקטור שהדירקטוריון הסמיך במקום אחד מאלה לצורך חתימה על הבקשה, בציון שמות החותמים ותפקידם בתאגיד; הבקשה תוגש לרשות במשרדה בירושים במסירה ביד או בדואר.

<אביטל קרופניק: תקנות אלה יחולו, בשינויים המחויבים, על חברה כאמור בתקנת משנה (א), על מורשה חתימה אלקטרונית מטעמה ועל כל מסמך המדווח באופן אלקטרוני על ידם.

<אביטל קרופניק: 4 תחילה תחילתן של תקנות אלה שלושים ימים מיום פרסומן".

משה גפני: מי בעד אישור התקנות?

משה גפני: הצבעה בעד אישור התקנות – רוב התקנות אושרו.

משה גפני: התקנות אושרו.

<אביטל קרופניק: "תקנות ניירות ערך (דואר אלקטרוני מאובטח)(תיקון), התשע"ה-2015 תיקון הפתיח בפתיח לתקנות ניירות ערך (דואר אלקטרוני מאובטח)(תיקון), התשע"ה-2015 (להלן – התקנות העיקריות), במקום "40א, יבוא "40ד".

<אביטל קרופניק: תיקון תקנה 1 בתקנה 1 לתקנות העיקריות – בהגדרת "גוף מפוקח" אחרי פרט (6) יבוא: "(7) חברה המבקשת לקבל רישיון זירה;" אחרי ההגדרה "מורשה גישה לתיבת דואר אלקטרוני מאובטח" יבוא: "רישיון זירה" – כהגדרתו בסעיף 44יב לחוק;" תחילה תחילתן של תקנות אלה שלושים ימים מיום פרסומן.

<אביטל קרופניק: "

משה גפני: מי בעד אישור תקנות ניירות ערך (דואר אלקטרוני מאובטח)(תיקון), התשע"ה-2015 הצבעה בעד אישור התקנות – רוב התקנות אושרו.

משה גפני: תודה רבה, התקנות אושרו, אני מודה לכולם, ישיבה זו נעולה.